Беседа:Марихуана

message: Аз мислех всичко да бъде в канабис, поне в en: е така. Не знам дали разликата е толкова съществена, че да има две статии. --Спас Колев 13:29, 16 сеп 2004 (UTC)
replies: text: Едното е биологичен вид, другото наркотик който се приготвя от него. --The Engineer 23:56, 30 май 2005 (UTC)

text: "по-висок риск от наранявания и травми в резултат на нефатални инциденти", "предизвиква забележимо изостряне на всички сетива", какви са тия реплики, тази статия ще ме убеди да си купя утре марихуана, щом е най-безопасното вещество, практически няма негативни ефекти и на това отгоре ми изостря сетивата. И да посъветвам баща ми да спре бирата и да я замени с марихуана. Това наистина ли е вярно и аз единствено я считам за наркотик или ловко полупремълчана и полуподчертана смесица от определени факти. Аз виждам друго нещо, дрогирани идиоти, които се трепят и трепят и другите по пътищата и не знаят къде се намират. --The Engineer 23:56, 30 май 2005 (UTC)
Слагам за "история" статията на Вени с малки поправки като работен вариант. 
Тя самата да си я пипне още малко, за да стане по-уикипедианска. ////Глиги

message: : Махнах възхваляващия текст без източници, копипейстнат тук от , който не се отнася нито за наркотика, нито за канабиса, ами за културата коноп, от чийто влакна се правят въжета и други неща. Ако сайтът е толкова важен, научен и авторитетен, можем да поставим външна препратка в статията коноп. --Петко 08:15, 24 юни 2006 (UTC)
replies: text: : Браво, Петко! Само така, а това, че някой е вложил труд да оправи неточностите в текста от hekt явно си пропуснал. Да не говорим, че самия автор е превеждал от немската уикипедия. --Предният неподписан коментар е направен от анонимен потребител с адрес 212.36.9.144 (беседа • приноси) .
Текстът може да се възстанови от историята на статията (горе се натиска "история"), за да се сложи в статия за значението и историята на културата Коноп, или където му е мястото. Ако държите да е тук, понеже аз не държа, може да се допитаме до останалите уикипедианци. --Петко 12:49, 2 юли 2006 (UTC)
thread_title:  Възхваляващ текст без източници 

message: Марихуаната не е психоактивно вещество, а точно части от изсушената трева, както се вижда в статията. Или трябва да пренасочва към канабис, или да се занимава действието на тревата като субстанция, съдържаща психотропен препарат, но изречението звучи глупаво, защото марихуаната, както ли чи и от статията, не е психоактивно вещество. --Емил Петков 08:35, 26 юни 2006 (UTC)
replies: text: Аз съм на Химия-0, затова го преписах от категорията. Гледам, че си го оправил, сега ще го коригирам и в Канабис. --Спас Колев 11:14, 26 юни 2006 (UTC)
thread_title:  Уводна бележка 

message: Премествам тук текст за марихуаната от Коноп:
 ==Химичен състав== 
Активното вещество е делта-9-тетрахидроканабинол (THC), вид многовалентен алкохол. По структура няма нищо общо с алкалоидите като хероин, кокаин или ЛСД. Смъртоносната доза за човека не е известна. Лабораторни експерименти с бозайници показват обаче, че дозите, които биха били необходими за смъртоносен ефект, не са постижими чрез стандартните методи за консумация на веществото.
Марихуаната не предизвиква физическо пристрастяване. Съществуват данни за корелация между психични разстройства и заболявания и консумацията на марихуана, но тази връзка не е напълно изследвана. Няма доказана връзка между употребата на марихуана и по-твърди наркотици като хероин.
Димът на марихуаната е най-вероятно по-вреден от тютюневия, тъй като съдържа повече карциногени. Към това се прибавя и фактът, че пушачите обикновено се стремят да задържат дима по-дълго и да вдишват по-дълбоко, за да увеличат желаните ефекти./
Канабисът е най-многотонажната стока в нелегалния трафик на наркотици. На черния пазар той се предлага под много названия според мястото и начина на получаване. Марихуана - (в САЩ) или бханг, дага, киф и т.н (в други страни) означават препарат, който се добива от листенцата, връхчетата и малко съцветия на растението. Ганджа е друг, по силен наркотик, защото съдържа само съцветия. Още по-високо в наркойерархията на канабиса стои хашишът (най-популярното название у нас). Той представлява смолата, отделена от цъфналите връхчета на конопа, и е десетина пъти по-силнодействащ от марихуаната. Има и още по-мощен препарат - така нареченото хашишово масло, което всъщност е екстракт на активни съставки на растителната маса на индийския коноп. Наркотичната активност на канабиса се определя почти изцяло от съдържанието на веществото тетрахидроканабинол. То варира между десети от процента на марихуаната до 60 % при хашишовото масло.
Канабисът, обикновено се пуши, често смесен с тютюн (в цигари или лули). По рядко се консумира през устата като добавка в храни или напитки. По-ефективен от двата варианта е пушенето - въздействието на наркотика тогава се появява след няколко минути. Симптомите зависят от дозата и от ритуала при дрогирането, а също така и от очакванията, мотивацията и настроението на консуматора. Въздействието на "тревата" (има такъв жаргонен синоним на канабиса) е доста индивидуално.В повечето случаи канабисът повишава настроението и комуникативността на консуматора, а ако се е събрала група от наркомани, те стават по-склонни към търсене на взаимни удоволствия (включително оргии). При някои хора обаче се появява безпокойство, депресия, загуба на ориентация за време и пространство. При по-високи дози може да се стигне дори до паника и халюцинации. Канабисът намалява възможностите на индивида да решава по-сложни задачи и е противопоказен особено за безопасното управление на автомобил.
Дрогата причинява умерена психична зависимост. Физическа зависимост не се проявява, толерансът е много слабо изразен, а отравянето с канабис е почти невъзможно. Затова някои определят марихуаната и хашиша като "меки" ("софт") наркотици за разлика от хероина, който е "твърд" ("хард") наркотик.
 ==Източници==
replies: text: Тази статия се основава на материал, публикуван във Органичната химия в мрежата, използван с разрешение на автора.
Спас Колев 11:41, 28 август 2007 (UTC)
thread_title:  Текст от Коноп 

message: От начина, по който е написана статията, излиза, че марихуаната всъщност била по-здравословна от тютюнопушенето. Какъв шаблон за обработка може да се сложи ? "Неутралност" или искане за източници (а може би двете) ? – Tourbillon Да ? 13:05, 15 септември 2008 (UTC)
replies: text: НЕ съм чела статията, но марихуаната по принцип се ползва в медицината, така че най-вероятно не е трудно да се подкрепят такива изказвания с източници. Чак шаблон за неутралност ми се струва пресилено...--Радостина 13:14, 15 септември 2008 (UTC)
replies: text: :Ами то и лечението с радиация се ползва в медицината  Пообработих раздела за токсичните ефекти, наблягайки на заглавието му...– Tourbillon Да ? 13:20, 15 септември 2008 (UTC)

text: Не мисля, че хората, които пушат канабис (марихуана, ганджа, хашиш или както още го наричате) трябва да бъдат определяни, като "НАРКОМАНИ"!!! Айде малко от малко поне си подбирайте терминологията!!! Потрбител:Дидо 10.17, 15 януари 2013 (UTC)
thread_title:  Относно текста 

message: Много други уикита има статия за коноп / канабис / марихуана специално в първичните страни, които говорят този език. Предлагам да се вземат от съдържанието на тази страница и да я направи своя собствена статия, която след това можем да се свърже с "канабис в България" членове на други езици. Поддържа ли някой / се противопоставят? Goonsquad LCpl Mulvaney (беседа) 00:35, 10 февруари 2017 (UTC)
replies: text: Безсмислено е да се прави отделна статия. Впрочем, колега Goonsquad LCpl Mulvaney, в поста ти има толкова грешки, че е трудно разбираем. Старай се друг път.--Zhoxy (беседа) 09:41, 12 февруари 2017 (UTC)
thread_title:  Аз предлагам да се раздели на "Канабис в България"